CELEX: 32006R0576
Language: sl
Date: 2006-04-07
Title: Uredba Komisije (ES) št. 576/2006 z dne  7. aprila 2006  o spremembi Uredbe (ES) št. 1433/2003 o podrobnih pravilih za uporabo Uredbe Sveta (ES) št. 2200/96 glede operativnih skladov, operativnih programov in finančne pomoči

8.4.2006   
            
            
               SL
            
            
               Uradni list Evropske unije
            
            
               L 100/4
            
         
      UREDBA KOMISIJE (ES) št. 576/2006
   z dne 7. aprila 2006
   o spremembi Uredbe (ES) št. 1433/2003 o podrobnih pravilih za uporabo Uredbe Sveta (ES) št. 2200/96 glede operativnih skladov, operativnih programov in finančne pomoči
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1), in zlasti člena 48 Uredbe,
   ob upoštevanju naslednjega:
   
               (1)
            
            
               Točka 2 Priloge I k Uredbi Komisije (ES) št. 1433/2003 (2) določa, da se lahko posebne stroške za organske, integrirane ali poskusne pridelave, materiale za organsko zaščito rastlin, okoljske ukrepe, vključno s stroški okoljskega upravljanja embalaže, in ukrepe za izboljšanje kakovosti, vključno s certificiranim micelijem, rastlinami ter semeni kategorij „osnovno seme“ in „certificirano seme“, šteje za izbirne dejavnosti v okviru operativnih programov, ki so upravičene do subvencije, in sicer za največ 10 let za posamezno dejavnost.
            
         
               (2)
            
            
               Izkušnje kažejo, da organizacije proizvajalcev v večini držav članic v veliki meri uporabljajo te ukrepe. Te organizacije proizvajalcev tako pri svojih operativnih programih v celoti upoštevajo vprašanja v zvezi z okoljem in kakovostjo. Zato naj bi se sedanja časovna omejitev 10 let za posamezno dejavnost v okviru teh ukrepov ukinila.
            
         
               (3)
            
            
               Uredbo (ES) št. 1433/2003 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –
            
         SPREJELA NASLEDNJO UREDBO:
   Člen 1
   V točki 2 Priloge I k Uredbi (ES) št. 1433/2003 se uvodno besedilo prvega pododstavka nadomesti z naslednjim:
   
               „2.
            
            
               Posebni stroški za:“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. aprila 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 203, 12.8.2003, str. 25. Uredba, kakor je bila nazadnje spremenjena z Uredbo (ES) št. 2190/2004 (UL L 373, 21.12.2004, str. 21).